পিইসি সভা সূত্র জানায়, পরামর্শক সেবা বাবদ ৭২ জনমাসের জন্য ৪ কোটি ২৬ লাখ টাকা রাখা হয়েছে। এর মধ্যে সরকারি তহবিলের ৭১ লাখ টাকা এবং এডিবির অনুদান থেকে তিন কোটি ৫৫ লাখ টাকার সংস্থান রাখা হয়েছে। প্রস্তাবিত প্রকল্পের আওতায় ৫০ কিলোমিটার বৈদ্যুতিক লাইন নির্মাণ, একটি ৩৩/১১ কেভি সাবস্টেশন স্থাপন, ২০০টি গ্রিড সংযুক্ত স্ট্রিট লাইন স্থাপন, গৃহস্থালিতে বিদ্যুৎ সুবিধা দিতে ৫০টি ন্যানো গ্রিড সৌরবিদ্যুৎ ব্যবস্থা স্থাপন, ৪০০টি সৌরবিদ্যুৎচালিত ২০ ওয়াট ক্ষমতার এলইডি লাইন স্থাপন, ৭০ হাজার উন্নত চুলা বিতরণ করা।